o 

DISSERTATIO  MEDICA 

INAUGURABIS, 

DE 

DYSEN 

■  -  .  i  *  ,  . 

QUAM* 

ANNUENTE  SUMMO  NUMINE, 

■EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P, 

ACADEMIA  EDINBURGEKffi  PRJEFECTI ; 

NECNON 

Amplissimi  SENATUS  ACADEMICI  Consensu,  et 
Nobilissimx  FACULTATIS  MEDICiE  Decreto; 

Jpro  (Btatui  Doftorte, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEOUENDIS  i 

«w  * 

eruditorum  examini  subjicit 

ROBERTUS  LLOYD, 

HIBERNUS. 

Societ.  Reg.  Med.  Edin.  Soc.  Ord. 

Villo  Kalendas  Julias,  liora  locoque  solitis» 


T  E  R  I  A. 


i 


EDINBURGI : 

(?UM  PRIVILEGIO,  APUD  ALEX.  SMELLTE. 

1810. 


I 


DISSERTATIO  MEDICA, 

.  JJ  E 

DYSENTERIA 


Inter  morbos,  quibus  mortales  obnoxii  sunt, 
dysenteria  sane  eminet,  medicique  studium  atque 
attentionem  summo  jure  sibi  vindicat  j  propterea 
quod,  propter  contagiosam  ejus  naturam,  uni* 
verso^  exercitus,  classes,  nosocomia,  urbesque 
saepenumero  pervadens,  exitium  laborantibus 
saepissime  affert* 

Hic  morbus  in  regionibus  calidis  praecipue 
grassatur.  Regiones  vero  frigidae  aut  temperatae 
hujus  morbi  immuries  non  omnino  evadunt.  In¬ 
terdum  enim,  aestate  exeunte  et  autumni  initio^ 
epidemice  etiam  in  his  saevit.  Hoc  tempore  in¬ 
termittentibus  saepe  conjungitur. 

Morbus  incipit  ut  plurimum  rigoribus,  lan¬ 
guore,  virium  prostratione,  cibi  fastidio,  foeditate 

oris  cum  sapore  veluti  cupri,  vomituque  bilioso 
frequente,  capitis  dolore,  siti  et  pulsu  celeri. 
Cum  his  conjunguntur  flatus,  borborigmi  et  con¬ 
stipatio. 

Dysenteria  laborantes  ab  impetu  morbi  primo 
pyrexia  lacessit.  Febris  sub  initio,  modo  inter¬ 
mittentis,  modo  synochae,  typum  induit :  ple¬ 
rumque  autem,  morbo  progrediente,  indolem  ty¬ 
phi,  putridinis  symptomatibus  stipati,  assumit. 
Intestina  sunt  interdum  affecta  priusquam  symp¬ 
tomata  febrilia  apparuerint :  quod  manifestum  est 
ab  ingenti  alvi  constipatione,  flatuque  insolito  ca¬ 
nali  alimentario  emisso.  Nonnunquam  vero, 
quamvis  rarius,  *  diarrhoea,  torminibus  nisibus¬ 
que  ad  alvum  exonerandam  perpetuis  stipata, 
initio  adest.  Duobus  tribusve  diebus  faeces  in¬ 
terdum  ut  plurimum  naturales,  sed  copiosae  sunt. 
Hae  veruntamen  in  cellulis  coli  diutius  retentae; 
et  sic  globorum  induratorum,  qui  scibola  vulgo 
dicti  sunt,  formam  induunt. 

Brevi,  dejectiones  frequentiores,  sed  minus  co¬ 
piosae  fiunt ;  ac  molestissimus  tenesmus,  qui  in¬ 
ter  symptomata  morbi  gravissima  habendus. 


*  CleghoriTs  Diseases  of  Minorca, 

aegrum  eximie  vexat.  Tenesmo  torminibusque 
ingravescentibus,  aegrotus  miserrimus  sibi  ipsi 
videtur,  quasi  tota  viscera  sese  deorsum  ferrent. 
Hoc  tempore  etiam  tormentis  crudelissimis  tenta- 
tur,  quae  non  sunt  fixa  sed  per  canalem  univer¬ 
sam  vago  itinere  progrediuntur.  Abdomen,  su¬ 
pra  pubes  potissimum,  saepe  durum  ac  intentum 
est.  Dejectiones  nonnunquam  fere  perpetuae 
sunt.  Haud  insolenter  decies  vel  vicies  in  die 
excretiones,  immani  urgente  tenesmo,  egeruntur. 

Diversis  morbi  stadiis  dejectiones,  quoad  calo¬ 
rem  et  qualitates  caeteras,  multum  variant.  Ex 
muco  potissimum  constant  coloris  albi,  rubri,  vi¬ 
ridis,  vel  etiam  subnigri,  ac  faetoris  cadaverum 
instar.  Mucus  autem  sanguinis  quantitatem 
magnam  saepius  continet.  Interdum  materia  pu¬ 
rulenta  spumosa  cum  muco  admiscetur.  Non¬ 
nunquam  sanguis  purus,  nonnunquam  etiam  pus 
verum  excernuntur  in  excrementis.  Interdum 
moleculae  sebaceae  caseum  referentes,  dejiciuntur. 
Interdum  etiam  fimbriae  membranaceae,  intesti¬ 
norum  tunicae  villosae  abrasionibus  consimiles, 

evacuantur.  Vermes  quoque,  lumbrici  plerum¬ 
que,  detruduntur.  Nonnunquam  etiam  per  os 
vomitu  rejiciuntur. 

In  stadiis  morbi  provectioribus  stranguari^ 
urinaeque  suppressione  aeger  miser  saepe  oppri¬ 
mitur.  Lingua  et  derites  primo  albidae  vicid aeque, 
tandem  crusta  dura,  sicca  nigraque,  obducuntur. 
Sitis  est  eximie  urgens.  Admodum  turbatur 
mens  et  fit  valde  morosa.  Maximum  saepenu- 
mero  testatur  vultus  angorem. 

Faeces  naturales  raro  dejiciuntur.  Quando  vero 
evacuantur,  massularum  induratarum,  scibalorum 
videlicet  formam  induunt ;  et  tormina,  tenesmus, 
caeteraque  symptomata  gravissima  aliquantulum 
levaminis  subeunt.  Eruptiones  miliares  nonnum 
quam  sese  ostendere  dicuntur. 

Quanquam  numeri  majoris  symptomatum  quae 
vulgo  occurrunt  mentionem  feci,  tamen  dysente¬ 
riae,  quando  graviori,  multa  alia  enumeratis  vio¬ 
lentiora  adsunt.  Delirium  violentius  apparet. 
Fauces  aphthis  haud  raro  obducuntur.  Vultus 
collapsus,  et  linimenta  oris  omnino  mutata.  Fae¬ 
ces  pessime  olentes,  aegro  incouscio,  dejiciuntur. 
Singultus  nascitur.  Oculi  materia  vitro  non  dis¬ 
simili  obteguntur.  Sitis  gravissima  est.  Abdo¬ 
men  haud  raro  durum  ac  intentum  reperitur. 
Pulsus  exilis  et  intermittens  fit.  Morbo  in  ex¬ 
trema  sic  properante,  subsultus  tendinum,  et  con¬ 
vulsiones  superveniunt.  Dolores  et  tormina  sae- 

pius  subito  cessant.  Gelidi  vigidique  sudores 
erumpunt.  Pulsus  arteriarum  intermittentes  fiunt. 
Extremitates  frigescunt.  Morsque  demum  malis 
perplurimis  aegrum  miserrimum  eripit. 

Omnia  symptomata  quae  enumeravi  in  eodem 
dysentria.  laborante  raro  inveniuntur.  Quum 
morbus  typum  mitiorem  induit,  remediis  propriis 

-j  •  i  , 

in  auxilium  vocatis  atque  rite  adhibitis,  non  diffi* 
culter  vincitur,  Nonnunquam  tractatione  debita 
etiam  intra  paucos  dies,  tres  scilicet  quatuorve, 
decedit.  Multo  saepius  vero  longius  producitur; 
ad  secundam  aut  tertiam  hebdomidam  scilicet,  vel 
etiam  ad  multas  menses. 

PHAENOMENA  E  DISSECTIONE  DYSENTERI¬ 
CORUM  PRODEUNTIA. 

Canalis  alimentariae  pars  inferior  signa  inflam¬ 
mationis,  .  exulcerationis  ac  gangraenae  semper 
ostendit.  Intestina  magna,  prae  aliis  vero  rectum, 
solito  crassiora,  vel  gangraena  prorsus  affecta  vel 
partim  inflammatione  partim  sphacelo  correpta,  a 
Georgio  Cleghorn  accuratissimo  inveniebantur® 
Idem  mentionem  facit  quod  saepe  videbat  tuber¬ 
cula  scirrhosa  iter  coii  diversis  in  partibus  coarc- 

tantes  ;  membranamque  peritonei  cellulosam, 
colo  rectoque  contiguam,  abscessibus  parvis  ob¬ 
sessam.  Ab  eodem  omentum  inventum  est  pror¬ 
sus  fere  deletum,  parvaeque  ejus  reliquiae  omnino 
nigrae,  simul  cum  materia  purulenta  alba  in  ab¬ 
domine.  Vesica  fellea  quoque  a  Gleghorn  inve¬ 
niebatur  saepe  multum  aucta,  et  bile  nigra  plena. 
Splenque  putridissimus  saepe  apparebat. 

Donaldus  Monro,  M.  D.  cadaveribus  dysen¬ 
tericorum  inspectis,  colon  rectumque  maculis  ni- 
gricantibus,  gangraena  ortis,  faedata,  tunicamque 
intestinorum  peresam,  observabat.  Joannes  Hun- 
ter  tubercula  parva,  speciem  pustularum  variolae 
prae  se  ferentes,  tunicam  intestinorum  internam 
occupantes,  describit. 

\ 

DIAGNOSIS. 

Dysenteria  a  diarrhoea,  cholica,  et  cholera,  fa¬ 
cile  dignoscitur  sequentibus.  Pyrexia  dysente¬ 
ria  laborantem  ab  initio  semper  lacessit ;  nun¬ 
quam  vero  ab  initio  diarrhoea  laborantem.  Si 
autem  in  diarrhoeae  curriculo  supervenerit  py¬ 
rexia,  symptomatica  habenda.  In  diarrhoea  de¬ 
jectiones  sunt  et  frequentes  et  copiosae.  Dysen- 

teria,  praesertim  in  hac  insula,  contagione  propa¬ 
gatur  :  Diarrhoea  nunquam  vero  contagiosa  est. 
Alvus  cholica  laborantium  pertinaciter  astricta 
est :  In  dysenteria  vero  dejectiones  frequentes. 
Insignitur  cholera  frequentibus  biliosis  dejectioni¬ 
bus  et  vomitibus,  surarum  spasmatibus. 


DYSENTERIAE  CAUSAE. 

Quaenam  huic  morbo  sint  causae  excitantes, 
diu  inter  medicos  et  acriter  fuit  disputatum.  Ab 
aliis  enim  contagio  semper,  ab  aliis  nunquam 
causa  habita  fuit.  Quidam  porro,  longa  experi¬ 
entia  edocti,  morbum  nunc  contagione  oriri, 
nunc  omnino  eadem  vacare,  ut  crederent,  adduc¬ 
ti  sunt.  s 

E  variis  causis  excitantibus,  ab  auctoribus  me¬ 
moratis,  frequentissimsae  sunt  sequentes — conta¬ 
gio,  paludum  miasmata,  et  frigus. 

Hujusce  morbi  causa  frequentissima  certe  est 
contagio,  in  hac  insula  forsan  unica.  Plurimis, 
dictum  est,  contagio  impertitur  in  cloacis,  ubi 
dysenteria  laborantes  alvum  exonerant.  Dum 
alii,  qui  aegrorum  vestimenta  lavant,  morbo  plec¬ 
tuntur.  Natura  et  operandi  modus  contagionis 


8 


t)ISSERTATIO  MEDICA.* 


aciem  mentis  humanae  omnino  fugit.  Paludum 
miasrna,  non  solum  intermittentibus,  verum 
etiam  dysenteriae,  originem  praebere  posse,  opina¬ 
tur  Pringle.  Ejusdam  opinionis  inter  alios  fuit 
illust.  Sydenhamus,  qui  dysenteriam  u  febrem 
praevalentem  in  intestina  versam”  nuncupat. 

Nonnullis  opinio  est,  quod  frigus  aut  perspi- 
ratio  impedita,  sine  contagione  vel  rebus  quae 
contagionem  generant,  :  inter  causas  hunc  mor¬ 
bum  excitantes,  est  recensendum  :  aliis  quibus¬ 
dam  attamen  de  hoc  sane  scrupulus  est. 


Prognosis. 

Ea  dysenteriae  est  natura  ut  seiftpet  ut  plu¬ 
rimum,  periculosa  sit  habenda  ;  praecipue  vero 
cum  medicamenta  propria  in  auxilium  non  sint 
mature  vocata  atque  rite  adhibita.  Aetatem  at¬ 
tamen,  corporis  habitum  aegrotantium,  anni  tem¬ 
pestatem,  et  symptomatum  numerum  atque  vio¬ 
lentiam  rite  perpendendo  ad  certiorem  progno¬ 
sem  venire  potest.  Mulieres,  infantes,  et  aeta¬ 
te  provecti,  dysenteriae  potissimum  obnoxii  sunt, 
periculoque  majore  versantur.  Quin  etiam  et 
scorbuticis  et  cachecticis,  et  omnibus  quidem» 

quorum  corporis  constitutio  roburque  malis  aliis 
praecedentibus  conflicta  sunt,  periculum  maxi¬ 
mum  est.  Pringle  mentionem  facit,  quod  mor- 
dus  multo  laethalior  est  in  tempore  autumnali 
quam  aestivo  ;  hyemeque  semper  mitior  est. 

Quando  symptomata  violenta  curationi  idoneae 
non  cedunt,  eventus  multum  est  metuendus.  Si 
pyrexia  sit  violens,  tormina  et  tenesmus  valde 
vehementia,  finis  metuendus  sane  indicatur. 

Petechiae,  stercoris  foetor  intolierandus,  parvus 
debilis  pulsus,  singultus,  convulsiones,  urina  et 
stercora  sponte  elabentia,  torminum  vehementium 
cessatio  subita,  omnia  haec  signa  sunt  pessima,  et 
supremam  horam  venisse  nunciant.  Contra,  de¬ 
jectiones  sub  impetu  morbi  primo  copiosae,  te¬ 
nesmus  et  tormina  non  graves,  pyrexia  levis  vel 
remittens,  corporis  robus  parum  imminutum, 
somnus  recreans,  appetitus,  imprimis  symptoma¬ 
ta  remediis  aptis  adhibitis  cedentia,— -eventum 
morbi  faustum  indicant. 

RATIO  MEDENDI. 

Si  dysenteria  in  homines  robustiores,  constitu¬ 
tioneque  corporis  pleniore  praeditos,  impetum  fe~ 

cerit,  sanguis  sub  initio  morbi  detrahendus  est, 
ob  proclivitatem  et  ad  inflammationem,  et  ad 
gangraenam  intestinorum.  De  quantitate  san¬ 
guinis  detrahendi,  viribus  et  habitu  aegrotantis, 
signorumque  inflammationis  vehementia,  judicium 
faciendum  est.  Quoniam  vero  febris  quae  mor- 
bum  comitatur  saepe  typhoides,  est  summa  cum 
cautela  venaesectio  est  efficienda.  Quando  morbus 
formam  putridam  induit,  vel  aegri  vires  corporis 
multum  fracti  sunt,  prorsus  contra  indicata  est. 

Ut  ventriculus  depleatur,  et  faeces  induratae, 
sordesque  putridae  aliae  diversae,  ex  intestinis  re** 
moveantur,  medicamenta  emetica  purgantiaque 
prae  remediis  aliis  in  dysenteria  adhibentur.  Prae¬ 
sertim  sub  morbi  initio  utilis  invenitur  vomitio, 
cui  consilio  ipecacuanha  sive  tartris  antimonil 
bene  inserviunt.  Verum  nequaquam  sine  discri- 
mine  usurpanda  sunt ;  tartris  antimonii  enim  eme¬ 
ti  cum  nimis  vehemens  est  aegris  debilibus,  prae¬ 
sertim  autem  in  regionibus  calidis,  ubi  corpus  ad- 
modum  laxum  redditur,  et  magna  ad  putridinem 
proclivitas  adest ;  verum  in  regionibus  frigidis,  ha¬ 
bituque  corporis  plethorico,  tale  remedium  ple¬ 
rumque  adhiberi  debet.  Medicamentum  hoc,  ipe- 
cacuana  scilicet,  partitis  vicibus,,  dosibus  granor* 

um  duorum  triumve  pro  re  nata  repetitis,  adhi¬ 
bitum,  et  ad  ventriculum  gravatum  exinaniendum 
valet,  et  pylorum  transiens  canalem  alimentariam 
rite  exonerat. 

A  medicis  fere  omnibus  purgantia  prae  reme¬ 
diis  aliis  in  dysenteria  curanda  habentur.  Ad 
usum  eorum,  et  in  tentationibus  primis  mali,  et: 
morbo  cursum  absolvente,  medicus  pro  re  nata 
confugiat,  oportet.  Mitiora  anteferenda  sunt, 
quoniam  eorum  frequenti  repetitione  forsan  usus 
erit.  Quoniam  etiam  comitans  pyrexia  est  vulgo 
typhus,  cathartica,  quippe  quae  vires  laborantium 
frangunt,  caute  sunt  praescribenda  ;  multi  aegri 
quidem  non  cathartica  saepius  quam  tertio  quo¬ 
que  die  possunt  tollerare  sine  magna  virium  pro¬ 
stratione.  Cathartica  mitiora  quae  vulgo  adhiben¬ 
tur  sunt  sequentia, — sulphas  et  phosphas  sodae, 
sulphas  magnesiae,  oleum  e  seminibus  ricini, 
cassia  senna,  rheum  palmatum,  et  submurias  hy- 
drargyri.  Quando  vero  cathartica  mitiora  opta¬ 
tum  effectum,  scilicet  faecium  induratarum  remo¬ 
tionem,  non  praestant,  ad  fortiora  decurrendum, 
ad  pulverem  scilicet  radicis  convolvuli  j alapae 
cumsubmuriate  hy drargyri  conjunctum,  et  cae* 
tera,  quae  dosibus  propriis  adhibeantur  oportet. 
Purgationibus  in  dysenteria  adhibitis  venter  primo 

liquidus  aegro  descendit ,  remedia  attamen  haecce 
levamen  symptomatibus  vel  rarius  vel  nunquam 
ferunt,  usque  dum  scybolae  dejiciantur.  His  au¬ 
tem  expulsis,  intestinorum  spasmis  celerius  saepe 
succuritur.  In  utrique  India  medici  mercurio 
interne  et  externe  large  uti  solerxt.  Hoc  medica¬ 
mentum  a  medico  Joanne  Clarke  multum  lauda¬ 
tur.  Ille  nos  docet,  quod  submurias,  praepara¬ 
tionibus  metalli  omnibus  aliis  anteferendus,  dosi- 
bus  granorum  decem  cum  opio  conjunctis,  hora 
sommi  sumendis  usque  dum  glandulae  saliva- 
les  in  actionem  levem  cientur,  effectus  exoptan¬ 
dos  plerumque  praestabit.  Torminibus  tenes¬ 
moque  remedio  hocce  secundum  Doctorem  Clarke 
citius  succurritur,  morboque  celeriter  medetur. 

Nonnunquam  ventriculus  est  admodum  irrita¬ 
bilis,  et  cathartica  vomitu  rejiciuntur.  Quando 
hoc  fit,  quodvis  gratum  aromaticum  medicamen¬ 
to  adjiciendum  est. 

Summum  auxilium  adferunt  cnemata,  quoniatii 

y  JU 

non  solem  intestina  evacuant,  sed  etiam  intestina 
fovent  et  emolliunt,  doloremque  leniunt.  Tenes¬ 
mum  quoque  et  tormina  compescunt.  Nihilo¬ 
minus  nullo  modo  opinor  ad  intestina  purganda 
enematibus  fidem  esse  habendam.  *  Oleosa  et 

mucilaginosa,  decoctum  scilicet  lini,  amilive, 
pullorum  gallinaceorum  jusculum,  et  qualia,  prae 
aliis  administranda.  Symptomatis  inflammati¬ 
onis  et  pyrexiae  remotis,  magnopere  profecto 
opium  ad  quaedam  levanda  mala  confert  ;  Sum¬ 
mo  cum  beneficio  cum  enematibus  administratur. 
Hoc  modo  intestinorum  irritabilitas  hebetatur,  et 
tormina  magno  in  gradu  supprimuntur. 

Usus  balnei  tepidi,  ineunte  praesertim  dysen¬ 
teria,  et  fomentorum  calidorum,  plurimum  ce¬ 
lebratur.  Haec  tormina  superant,  et  ad  spasmum 
intestinorum  sublevandum,  ideoque  ad  vires  pur¬ 
gantium  augendos,  valent.  Hoc  consilio  vesi- 
catoria  quoque  usui  fuerunt.  Quando  tenesmus 
perstat  et  violenter  urget  post  purgantium  et  opii 
usum  proprium,  rectum  exulceratum  esse  con¬ 
cludendum  est.  Ad  hoc  leniendum  enema  emol¬ 
liens  cum  opio  injiciatur,  oportet. 

In  stadiis  morbi  provectioribus  ventriculus  et 
intestina  acore  vulgo  opprimuntur.  Quare  ab¬ 
sorbentia,  qualia  sunt  mistura  cretacea,  pulvis 
cretae  compositus,  aqua  calcis,  &c.  administren¬ 
tur,  oportet. 

Sub  initio  morbi  ususfructuum  acidulorum  ma~ 
turorumque  a  plerisque  praescriptus  est,  et,  ut 
citur,  magno  cum  beneficio. 

(Quando  magna  debilitas  adest  et  vires  aegri, 
morbo  diu  perstante,  multum  fracti,  ad  usum  li¬ 
berum  cinchonae  officinalis  et  vini  rubri,  alvo 
prius  bene  purgata,  confugiendum  est.  Quum 
res  ita  se  habent,  adhibitio  medicamentorum  as¬ 
tringentium  necessaria  esse  potest,  quale  est  elec- 
tuarium  catechu,  &c.  Haec  in  stadiis  provecti¬ 
oribus,  in  quibus  summa  debilitas  morbum  vulgo 
comitatur,  cum  magno  beneficio  adhibita  sunt. 

Genus  diaetae  in  dysenteria  attentionem  sum¬ 
mam  sibi  vindicat.  Sub  initio  morbi  maturi  fruc¬ 
tus,  qualia  sunt  poma,  citri  aurantii  fructus  recen¬ 
tes,  &c.  praescribi  cum  beneficio  possunt.  Potus 
sit  aqua  hordacea  acidula,  decoctum  hordei  cum 
tamanndis,  aliaque  hujusmodi.  Oryza,  panada, 
juscula  tenuia,  et  qualia,  adhibeantur,  oportet. 

Per  totum  morbi  decursum,  mundities  sum, 

ml  attentione  colenda  est.  Faeces  sordesque 

aliae  ex  cubiculo  aegroti  quamprimum  remove- 
antur* 

*  .  i*  ,  ’  9  ■  ■  ,  ••  v  v 

finis. 

